2000/111/EY: Komission päätös, tehty 21 päivänä joulukuuta 1999, uuden antigeenipankin nimeämisestä ja antigeenien siirtämisestä ja säilyttämisestä suu- ja sorkkatautirokotevarastoa koskevan yhteisön toiminnan mukaisesti (tiedoksiannettu numerolla K(1999) 4782)



Virallinen lehti nro L 033 , 08/02/2000 s. 0019 - 0020



KOMISSION PÄÄTÖS, tehty 21 päivänä joulukuuta 1999, uuden antigeenipankin nimeämisestä ja antigeenien siirtämisestä ja säilyttämisestä suu- ja sorkkatautirokotevarastoa koskevan yhteisön toiminnan mukaisesti (tiedoksiannettu numerolla K(1999) 4782) (2000/111/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muuttettuna neuvoston asetuksella (EY) N:o 1258/1999(2), ja erityisesti sen 14 artiklan, ottaa huomioon yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY(3), sellaisena kuin se on viimeksi muutettuna neuvoston päätöksellä 1999/762/EY(4), ja erityisesti sen 3 artiklan 1 kohdan kolmannen luetelmakohdan ja 7 artiklan, sekä katsoo seuraavaa: (1) Neuvoston päätöksen 91/666/ETY 3 artiklan mukaan komissio voi kyseisen päätöksen 10 artiklan mukaisia menettelyjä noudattaen nimetä tilat, joissa säilytetään yhteisön suu- ja sorkkatautiantigeenivarastoja, edellyttäen, että tilat ovat kyseisen päätöksen 4 ja 6 artiklan säännösten mukaiset. (2) Yhteisön suu- ja sorkkatautiantigeenien ostamisesta suu- ja sorkkatautirokotevarastoa koskevan yhteisön toiminnan mukaisesti 5 päivänä marraskuuta 1993 tehdyn komission päätöksen 93/590/EY(5), sellaisena kuin se on viimeksi muutettuna päätöksellä 95/471/EY(6), 3 artiklassa säädetään antigeenin varastoimisesta kolmeen eri paikkaan. (3) Suu- ja sorkkataudin antigeenien ostamisesta yhteisöön ja suu- ja sorkkatautirokotteiden kehittelystä, tuotannosta, pakkauksesta ja jakelusta 23 päivänä toukokuuta 1997 tehdyssä komission päätöksessä 97/348/EY(7) säädetään yksityiskohtaisesti vastikään ostetun antigeenin jakamisesta nimettyihin antigeenipankkeihin. (4) Pirbrightissa Yhdistyneessä kuningaskunnassa sijaitseva Institute of Animal Health ei ole enää nimetty yhteisön antigeenipankki. Lisäksi kyseinen Pirbrightin entinen antigeenipankki kieltäytyi ottamasta vastaan päätöksessä 97/348/EY sille osoitettuja antigeenimääriä ja -tyyppejä, joten kyseinen antigeeni on varastoitu Pirbrightissa toimivan Merial S.A.S. -nimisen valmistajan tiloihin. (5) Asiaan liittyvien menojen ja voimassa olevan lainsäädännön tarkistamisen vuoksi vaikuttaa aiheelliselta nimetä Pirbrightissa Yhdistyneessä kuningaskunnassa toimiva antigeenin valmistaja, Merial S.A.S., yhteisön antigeenipankiksi ja säätää Pirbrightissa Yhdistyneessä kuningaskunnassa toimivan Institute for Animal health -laitokseen varastoidun antigeenin siirtämisestä Merial S.A.S.:n tiloihin. (6) Yhteisön eläinlääkintälainsäädännössä vastaavan pääosaston pääjohtaja on valtuutettava allekirjoittamaan sopimuksia yksityisomistuksessa olevien nimettyjen rokotepankkien kanssa. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Perustetaan antigeenipankki Pirbrightissa Yhdistyneessä kuningaskunnassa toimivan Merial S.A.S.:n tiloihin, sanotun kuitenkaan rajoittamatta neuvoston päätöksen 91/666/ETY 3 artiklan 1 kohdan ensimmäisen ja toisen luetelmakohdan säännösten soveltamista. 2. Pirbrightissa Yhdistyneessä kuningaskunnassa yhteisön antigeenipankkina toimineeseen Institute for Animal health -laitokseen komission päätöksen 93/590/ETY mukaisesti varastoidut antigeenimäärät ja -tyypit siirretään varastoitaviksi Pirbrightissa Yhdistyneessä kuningaskunnassa sijaitsevan Merial S.A.S.:n tiloihin. Siirrosta vastaa Merial S.A.S. 3. Yhteisön ostama ja yhteisön antigeenipankkina Pirbrightissa toimineeseen Institute for Animal health -laitokseen komission päätöksen 97/348/EY mukaisesti osoitettu antigeeni varastoidaan Pirbrightissa Yhdistyneessä kuningaskunnassa sijaitsevan Merial S.A.S.:n tiloihin. 4. Komissio tekee Euroopan yhteisön puolesta sopimuksen Merial S.A.S.:n 2 kanssa ja 3 kohdassa esitettyjen tavoitteiden saavuttamiseksi. 5. Yhteisön eläinlääkintälainsäädännöstä vastaavan pääosaston pääjohtaja valtuutetaan allekirjoittamaan Euroopan yhteisöjen komission puolesta antigeenimäärien ja -tyyppien siirtämistä ja varastointia koskeva sopimus. 2 artikla Tätä päätöstä sovelletaan 1 päivästä helmikuuta 2000. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1999. Komission puolesta David BYRNE Komission jäsen (1) EYVL L 224, 18.8.1990, s. 19. (2) EYVL L 160, 26.6.1999, s. 103. (3) EYVL L 368, 31.12.1991, s. 21. (4) EYVL L 301, 24.11.1999, s. 6. (5) EYVL L 280, 13.11.1993, s. 33. (6) EYVL L 269, 11.11.1995, s. 29. (7) EYVL L 148, 6.6.1997, s. 27.